Source: http://www.dreptonline.ro/legislatie/legea_76_2015_modifica_legea_346_2006_ministerul_apararii_nationale.php
Timestamp: 2019-02-18 09:44:33+00:00
Document Index: 12230311

Matched Legal Cases: ['Articolul 7', 'articolul 13', 'Articolul 22', 'articolul 31', 'articolul 31', 'articolul 31', 'Articolul 54']

Legea 76/2015 pentru modificarea si completarea Legii nr. 346/2006 privind organizarea si functionarea Ministerului Apararii Nationale. Lege nr. 76/2015
Publicat in Monitorul Oficial, Partea I nr. 264 din 21 aprilie 2015
Legea nr. 346/2006 privind organizarea si functionarea Ministerului Apararii Nationale, publicata in Monitorul Oficial al Romaniei, Partea I, nr. 654 din 28 iulie 2006, cu modificarile ulterioare, se modifica si se completeaza dupa cum urmeaza:
1. Articolul 7 se modifica si va avea urmatorul cuprins:
(1) Structurile centrale, precum si cele din compunerea acestora pot avea in subordine, dupa caz, directii generale, directii, comandamente, centre, oficii, servicii, sectii, birouri, compartimente, institutii de invatamant, institutii de cercetare stiintifica si alte structuri.
(2) Statul Major General are in subordine, pe langa structurile prevazute la alin. (1), si structura de forte."
2. La articolul 13, dupa alineatul (4) se introduce un nou alineat, alineatul (5), cu urmatorul cuprins:
"(5) Pentru indeplinirea atributiilor specifice securitatii nationale in domeniul militar, Directia generala de informatii a apararii executa misiuni independente sau integrate la nivel strategic, operativ si tactic, in tara si in strainatate, inclusiv cu structuri combatante proprii."
3. Articolul 22 se modifica si va avea urmatorul cuprins:
(1) Structura de forte a armatei cuprinde fortele terestre, fortele aeriene si fortele navale, denumite in continuare categorii de forte, state majore, comandamente, forte pentru operatii speciale, forte de sprijin, precum si alte forte.
(2) Categoriile de forte au in compunere, pe langa structurile prevazute la art. 23-25, state majore, comandamente si mari unitati."
4. La articolul 31, alineatul (1) se modifica si va avea urmatorul cuprins:
(1) Conducerea fortelor pentru operatii speciale, cu exceptia celor prevazute la art. 13 alin. (5), se exercita de seful Statului Major General, prin structura stabilita prin ordin al ministrului apararii nationale, iar in situatia participarii la operatii militare in afara teritoriului statului national, potrivit intelegerilor tehnice incheiate cu partenerii straini, in baza tratatelor la care Romania este parte."
5. Dupa articolul 31, se introduce un nou articol, articolul 31^1, cu urmatorul cuprins:
(1) Ministerul Apararii Nationale poate constitui structuri de conducere si de forte care sa fie puse la dispozitia NATO pentru indeplinirea misiunilor specifice. Acestea se integreaza in structura de comanda si control, precum si in structura de forte ale NATO.
(2) Nivelul de autoritate care poate fi exercitat asupra structurilor romane se stabileste conform procedurilor NATO."
6. Articolul 54 se modifica si va avea urmatorul cuprins:
(1) La cererea fortelor armate straine, precum si a comandamentelor, bazelor militare straine sau reprezentantelor militare ale unor organizatii internationale infiintate pe teritoriul Romaniei, potrivit legii, Ministerul Apararii Nationale poate asigura sprijin logistic atat pe teritoriul statului national, cat si in afara acestuia.
(2) Asigurarea sprijinului logistic se poate realiza cu suportarea cheltuielilor din bugetul aprobat Ministerului Apararii Nationale. Creditele bugetare utilizate in acest scop se reconstituie cu fondurile rambursate in cursul aceluiasi exercitiu bugetar de fortele armate straine, comandamentele, bazele militare straine sau reprezentantele militare ale unor organizatii internationale infiintate pe teritoriul Romaniei.
(3) In aplicarea prevederilor alin. (1), Ministerul Apararii Nationale este abilitat sa incheie contracte in nume propriu sau in numele partenerilor straini.
(4) Bunurile si serviciile achizitionate de Ministerul Apararii Nationale in vederea asigurarii sprijinului logistic prevazut la alin. (1) sunt scutite de la plata taxelor in masura in care fortele armate straine, comandamentele, bazele militare straine sau reprezentantele militare ale unor organizatii internationale infiintate pe teritoriul Romaniei beneficiaza de astfel de scutiri potrivit legii."